**Invitasjon til kretsbannerkonkurranse og Kretsens dag (KBK) i Feragen   
29.april til 1.mai 2016**Brekken speidergruppe ønsker velkommen til kretsens dag og kretsbannerkonkurranse i Feragen 29. april – 1. mai 2016. Småspeiderdag og rundløype på søndag 1. mai 2016.

På KBK møtes aller speidergruppene i Hedmark krets til en konkurranse i speiderferdigheter. De tre beste patruljene får representere kretsen på NM i speiding som er i Røyken 10.-12.juni.  
Konkurransen har mange forskjellige temaer, slik som pionering (bygge, knuter, surringer), førstehjelp, orientering, teori, naturkjennskap, patruljedrift og - samarbeid o.l. Dette er en uformell konkurranse hvor det viktigste er å ha det moro med andre speidere og bidra til et godt samarbeid i oppgaveløsningen. Man trenger ikke inngående kunnskap i alle temaene. Patruljene skal arbeide selvstendig gjennom helga, men lederne er alltid nærheten.

Småspeiderdagen inneholder også oppgaver innenfor noen av de samme temaene, men på et enklere nivå (vi håper det blir mange nok slik at vi kan melde på en patrulje).

**Avreise speidere blir fra Kiwi-torget fredag kl.17.00, for småspeidere lørdag kl. 14.00** og vi anslår at vi er tilbake søndag ca. kl. 19.30. Mer spesifikk tidsangivelse for ankomst Kiwi-torget søndag kommer på facebook eller ved melding fra den enkelte speider.  
  
Flaggheis og åpning (speidere) lørdag klokken 0900.  
Småspeiderløypa starter søndag klokken 1000.  
Premieutdeling og avslutning (alle) søndag klokken 1400.  
Detaljert program følger som eget vedlegg.

Patruljene må ha med:  
\* Telt/lavvo, sovepose og liggeunderlag  
\* skrivesaker, linjal, kniv og multiverktøy  
\* kompass  
\* bestikkpose, sitteplate og drikkeflaske  
\* speiderskjerf, skjorte og kappe (hvis du har)  
\* ellers utstyr for å være ute en helg. Husk at det fortsatt ligger snø i området. (se vinterpakkeliste på [www.lotenspeider.no](http://www.lotenspeider.no))

Vi skal kjøre privatbiler og er avhengig av foreldre til å bidra. Vi vil selvfølgelig fylle opp lederbiler først. De som kjører, vil få en godtgjørelse på kr 200 fra hver speider, pr veg man kjører speidere (dvs. ingen godtgjøring når sjåfør er alene i bilen).

Pris for deltakelse inkl. mat er kr. 450 for speidere og kr 200 for småspeidere og rovere. I tillegg kommer kr 400 for transport. Dette kommer på fellesfaktura. Hvis det blir for få påmeldte i en patrulje, så vil vi slå sammen patruljer slik at alle som ønsker det, kan delta.

Påmelding **senest tirsdag 19.april** via linken: <http://goo.gl/forms/HANo9Qswe4>   
**Vi håper på god deltakelse til ei artig helg med speiding!**Lurer du på noe? Ta kontakt med Kari Nilssen, tlf. 48 07 43 27.

Speiderlederne